als_Latn dik_Latn sag_Latn
Me gjithë ata informacione të dala për pajisjet e cilësisë së lartë të Samsung-ut, Sony-t dhe HTC-ës, është e lehtë të harrosh se edhe pajisjet me parametra mesatarë luajnë një rol shumë të rëndësishëm për konsumatorët. Këtu futet edhe telefoni inteligjent HTC Desire 626, për të cilin janë zbuluar në internet disa detaje shtesë.
Uebsajti @Upleaks postoi disa imazhe të serisë së re HTC Desire para disa javësh, ndërsa tani janë zbuluar disa specifika të pajisjes. Telefoni ka marrë së fundmi certifikimin nga TENNA kineze, që është ekuivalent i FCC-ës në SHBA.
Desire 626 do të përmbajë ekran 5 inç me rezolucion 720×1280 pikselë. Ai do të tregtohet me sistemin operativ KitKat 4.4.4, megjithatë sajti pretendon se pajisja do të përditësohet shumë shpejt me versionin Lollipop 5.0.
Telefoni ka edhe procesorin MediaTek me tetë bërthama me shpejtësi 1.7 GHz, së bashku me 1GB RAM dhe 8GB memorie të brendshme, që mund të zgjerohet nëpërmjet kartës microSD, si dhe lidhjen LTE. Kamera e pasme do të jetë 5 megapikselë, ndërsa kamera ballore do të jetë 13 megapikselë me blic.
Çmimi dhe data e daljes në treg nuk janë bërë të ditur akoma. Telefoni mund të prezantohet në Kongresin Botëror të Telefonave, që do të zhvillohet në Barcelonë në datat 2 deri më 5 mars.
(Herë të lexuara: 133)
als_Latn als_Latn als_Latn als_Latn als_Latn als_Latn